Marianne Hoppe

Marianne Stefanie Paula Henni Gertrud Hoppe (født 26. april 1909 i Rostock i keiserriket Tyskland, død 23. oktober 2002 i Siegsdorf i Bayern) var en tysk skuespillerinne.

Liv og virke

Bakgrunn
Marianne Hoppe var datter av riddergodsbesitteren Gustav Hoppe og hans hustru Margarethe, geb. Küchenmeister, og vokste opp på Gut Felsenhagen, et gods i Ostprignitz (omtrent den senere Landkreis Prignitz, gemeinde Kümmernitztal). Hun gikk på skole fra 1924 til 1926 i Königin-Luise-Stift i Berlin og deretter på handelsskole i Weimar. Marianne Hoppe fikk skuespillerundervisning hos Lucie Höflich.

Skuespillerinne
Hun debuterte i 1928 i en matiné på Bühne der Jugend i Berlin. Dette innledet hennes teaterkarriere. Fra 1928 til 1930 spilte hun ved Deutsches Theater under Max Reinhardt, fra 1930 til 1932 ved Neues Theater i Frankfurt am Main og fra 1932 til 1934 ved Münchner Kammerspiele. Hun var fra 1935 ved Preußisches Staatstheater i Berlin under intendant Gustaf Gründgens. Fra 1936 til 1946 var hun gift med ham. Dette ekteskapet skulle skjerme begge to fra forfølgelse under nazismen: Begge levde de biseksuelt. 

I 1946 fikk hun sin eneste sønn, Bernhard Hoppe, som ble journalist. Faren var en britisk journalist for Daily Mail, Ralph Izzard, som hun første gang hadde stiftet bekjentskap med i 1933. På 1970-tallet bodde hun sammen med skuespillerinnen Anni Mewes.

Marianne Hoppe ble også en stjerne hos UFA. Betydelige filmroller var blant annet som Elke i filmatiseringen av Theodor Storms novelle Der Schimmelreiter, som Effi Briest i Ein Schritt vom Wege, og som Madeleine i Romanze in Moll.

Etter Andre verdenskrig konsentrerte hun seg på teaterarbeidet og var knyttet til teatre i Düsseldorf (Düsseldorfer Schauspielhaus), Hamburg (Deutsches Schauspielhaus), Bochum og Frankfurt am Main. Til sist var hun regelmessig å oppleve i Berliner Ensemble og i Burgtheater i Wien. Hun stod på scenen helt til den høye alder av 88 år. I fjernsynsserien Kir Royal (1986) spilte hun en episode-hovedrolle.

Blant hennes mest kjente innsatser kan nevnes King Lear under regissøren Robert Wilson og Quartett av Heiner Müller under forfatterens egen regi, Am Ziel (Salzburger Festspiele, 1981) og Heldenplatz (Wiener Burgtheater, 1988) av Thomas Bernhard (regi Claus Peymann). Sin siste rolle spilte hun i Berliner Ensemble som innbytter for den sykdomsrammede Bernhard Minetti i Der aufhaltsame Aufstieg des Arturo Ui av Bertolt Brecht, regi Heiner Müller.

I 2001 sørget dokumentarfilmen av Werner Schroeter Die Königin – Marianne Hoppe nok en gang for oppsikt.

Hoppes spillestil var kjennetegnet av en blanding av såvel guttaktighet (Burschikosität) og kraft som kjølig distanse og gebrekkelighet. En karismatisk tiltrekningskradt fenglet hennes publikum. Ikke sjelden opptrådte hun med litterære programmer hun selv hadde satt sammen.

Hun bosatte seg i Siegdorf i Oberbayern, og der er hun også begravet.

Deutsches Theatermuseum i München ervervet hennes etterlatte materiale i 2016.

Filmografi (utvalg) 
 1933: Der Judas von Tirol
 1933: Heideschulmeister Uwe Karsten
 1934: Der Schimmelreiter (Regi: Hans Deppe)
 1934: Krach um Jolanthe
 1934: Schwarzer Jäger Johanna (Regi: Johannes Meyer)
 1934: Alles hört auf mein Kommando
 1935: Oberwachtmeister Schwenke
 1935: Die Werft zum grauen Hecht
 1935: Anschlag auf Schweda
 1936: Wenn der Hahn kräht (regi: Carl Froelich)
 1936: Eine Frau ohne Bedeutung (regi: Hans Steinhoff)
 1937: Kapriolen (regi: Gustaf Gründgens)
 1937: Der Herrscher (regi: Veit Harlan)
 1937: Gabriele eins, zwei, drei
 1939: Der Schritt vom Wege (regi: Gustaf Gründgens)
 1939: Kongo-Express (regi: Eduard von Borsody)
 1941: Auf Wiedersehn, Franziska (regi: Helmut Käutner)
 1942: Stimme des Herzens (regi: Johannes Meyer)
 1943: Romanze in Moll (regi: Helmut Käutner)
 1944: Ich brauche dich (regi: Hans Schweikart)
 1945: Das Leben geht weiter (ufullendet; regi: Wolfgang Liebeneiner)
 1948: Das verlorene Gesicht (regi: Kurt Hoffmann)
 1949: Schicksal aus zweiter Hand / Zukunft aus zweiter Hand
 1950: Nur eine Nacht
 1954: Der Mann meines Lebens
 1954: Konsul Strotthoff
 1957: Das Haus im Nebel (TV)
 1958: 13 kleine Esel und der Sonnenhof (regi: Hans Deppe)
 1961: Fast ein Poet (TV)
 1961: Die seltsame Gräfin (regi: Josef von Báky)
 1962: Der Walzer des Toreros (TV)
 1962: Rose Bernd (TV)
 1962: Der Schatz im Silbersee (1962) (regi: Harald Reinl)
 1964: Die Goldsucher von Arkansas
 1965: Geheimnis im blauen Schloß (Ten Little Indians)
 1967: Der Tod läuft hinterher (TV-serie i tre deler, regi: Wolfgang Becker)
 1969: Der Kommissar – Keiner hörte den Schuß
 1970: Der Kommissar – Parkplatz-Hyänen
 1973: Der Kommissar – Sommerpension
 1975: Der Kommissar – Der Mord an Dr. Winter
 1975: Falsche Bewegung (regi: Wim Wenders)
 1978: Tod eines Vaters (TV)
 1979: Die Magermilchbande (TV) (regi: Thomas Fantl)
 1980: Der Alte (Episode: Bruderliebe)
 1981: Der Richter (TV)
 1983: Marianne und Sophie (regi: Rainer Söhnlein)
 1984: Der Alte (Episode: Zwei Särge aus Florida)
 1986: Kir Royal – Adieu Claire
 1987: Francesca
 1987: Bei Thea (TV) regi: Dominik Graf
 1988: Schloß Königswald (regi: Peter Schamoni)
 1991: Der Tod kam als Freund (TV)
 1991: Tassilo – Ein Fall für sich (TV-serie)

Teater 
 1993: Ödön von Horváth: Sladek – regi: Fritz Marquardt (Berliner Ensemble)

Hørespill 
 1985: Gertrude Stein: Doktor Faustus – elektrisiert – regi: Friedhelm Ortmann (Hörspiel (Kunstkopf) – WDR)
 1996: Heiner Müller: Ajax zum Beispiel, regi: Wolfgang Rindfleisch (DLF/MDR)

Dokumentarfilm om Marianne Hoppe 
 Die Königin – Marianne Hoppe, 1999/2000, regi: Werner Schroeter

Utmerkelser, hedersbevisninger 
 1965: Bambi
 1975: Großes Verdienstkreuz des Verdienstordens der Bundesrepublik Deutschland
 1976: Hermine-Körner-Ring
 1981: Goldene Kamera
 1986: Bayerischer Maximiliansorden für Wissenschaft und Kunst
 1986: Kunstpreis Berlin
 1987: Filmband in Gold für langjähriges und hervorragendes Wirken im deutschen Film
 1988: Deutscher Darstellerpreis des Bundesverbandes der Fernseh- und Filmregisseure
 1989: Bayerischer Fernsehpreis für das Fernsehspiel Bei Thea (ZDF)
 1992: Silbernes Blatt der Dramatiker-Union
 2000: Goldene Kamera

Referanser

Litteratur 
 Gero von Boehm: Marianne Hoppe. 3. April 1989. Intervju i: Begegnungen. Menschenbilder aus drei Jahrzehnten. Collection Rolf Heyne, München 2012, ISBN 978-3-89910-443-1, s. 190–200
 Petra Kohse: Marianne Hoppe. Eine Biografie. Ullstein, Berlin 2001. ISBN 3-89834-028-7
 Birgit Pargner: Marianne Hoppe. Erst Schönheit, dann Klugheit und dann das helle saubere Herz. Henschel, Leipzig 2009. ISBN 978-3-89487-646-3
 Carola Stern: Auf den Wassern des Lebens. Gustaf Gründgens und Marianne Hoppe. Kiepenheuer & Witsch, Köln 2005. ISBN 3-462-03604-1

Eksterne lenker 
 
 
 Marianne Hoppe hos www.cyranos.ch
 Marianne Hoppe  hos Filmreporter.de

Tyske skuespillere
Personer fra Rostock